С началото на Първата световна война, през юли 1914 г., и влизането на Русия във войната, е решено да се проведат приемо-предавателните ходови изпитания в съкратен обем, без извеждането на енергетичната установка на форсиран режим, за да се съхрани нейния ресурс и за да се съкратят сроковете на изпитанията. Другата причина за това става и желанието да се въведе „Гангут“ в строй към 27 юли, годишнината от Хангутското сражение, в чест на което корабът получава своето име. На 18 юли на „Гангут“ са проведени швартовните изпитания на енергетичната установка, преминали успешно. След това кораба, на 20 юли, е формално приет на въоръжение и на него е вдигнат вимпела, независимо от това, че линкора все още не е преминал всички изпитания, има редица недоизпипвания и не е напълно приет от комисията.